Diari Oficial de la Generalitat Valenciana


Sumari del DOGV 3140, del 11-12-1997 (1997/11534)

Bases específiques per a la provisió en propietat d'una plaça de peó de la Brigada d'Obres i Serveis.
-----------------------------------------------------------------------------------------------------

### Dades del document

Número de DOGV
:   3140

Data del DOGV
:   11-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/11697


Organisme emissor
:   Ajuntament de Carcaixent

Tipus de document
:   Anunci

Bases específiques per a la provisió en propietat d'una plaça de peó de la Brigada d'Obres i Serveis. [97/C11895]
  
El Ple de l'Ajuntament de Carcaixent, en sessió del dia 25 de setembre de 1997, aprovà les bases per a la provisió d'una plaça de peó de la Brigada d'Obres i Serveis, mitjançant el sistema de concurs oposició que es detalla a continuació:
  
Bases específiques per a la provisió, en propietat, d'una plaça de peó de la Brigada d'Obres i Serveis
  
Primera. Objecte de la convocatòria
  
- Denominació de la plaça: peó de la Brigada d'Obres i Serveis.
  
- Naturalesa: laboral (a temps parcial: 63%).
  
- Retribucions: les equivalents al grup E de funcionaris.
  
- Sistema selectiu: oposició.
  
- Nombre de places convocades: una.
  
- Lloc vacant: Mercat.
  
Segona. Requisits dels aspirants
  
Requisits generals previstos en la base tercera de les bases generals municipals.
  
- Titulació exigida: certificat d'escolaritat o equivalent.
  
Tercera. Presentació dels requisits i drets d'examen.
  
- Lloc: les sol·licituds es presentaran en el Registre General de l'Ajuntament o en la forma que determina l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- Termini: 20 dies naturals comptadors a partir de l'endemà de la publicació de l'extracte de la convocatòria en el Boletín Oficial del Estado.
  
- Forma: mitjançant una instància que se'ls facilitarà a les oficines municipals.
  
- Òrgan al qual s'adreçaran: Alcaldia Presidència de l'Ajuntament de Carcaixent.
  
- Import dels drets d'examen: 1.000 pessetes.
  
- Pagament: caixa municipal.
  
Quarta. Admissió d'aspirants
  
El contingut d'aquesta base es regeix per allò disposat en la base cinquena de les bases generals municipals.
  
Cinquena. Tribunals qualificadors
  
- Categoria del tribunal: quinta.
  
El contingut d'aquesta base es regeix per allò disposat en la base sisena de les bases generals municipals.
  
Sisena. Començament i desenvolupament de les proves
  
El contingut d'aquesta base es regeix per allò disposat en la base setena de les bases generals municipals.
  
Setena. Sistema selectiu i qualificació dels exercicis
  
El sistema selectiu serà el d'oposició. La qualificació es regirà per allò disposat en la base novena de les bases generals municipals.
  
Vuitena. Oposició
  
Constarà dels següents exercicis, la lectura dels quals per part de l'aspirant podrà ser sol·licitada, si escau, pel tribunal, qui així mateix podrà formular preguntes en relació amb els dits exercicis:
  
- Primer exercici. De caràcter obligatori i eliminatori
  
Consistirà en la realització d'un treball o diversos, a determinar pel tribunal, sobre tasques elementals d'obra, mecànica, fusteria i neteja d'edificis. S'hi valorarà el grau de perfecció del treball fet, així com la rapidesa en executar-lo.
  
L'exercici es puntuarà fins a un màxim de 10 punts, i caldrà obtenir un mínim de 5 punts per a superar-lo.
  
- Segon exercici. De caràcter obligatori i eliminatori.
  
Consistirà en la realització d'una prova de coneixements referida als continguts del programa del temari que figura a continuació, a través d'un qüestionari de 40 preguntes, en forma de test i amb tres respostes alternatives, amb una duració mínima de 35 minuts, a determinar pel tribunal.
  
L'exercici es puntuarà fins a un màxim de 10 punts, i caldrà obtenir un mínim de 5 punts per a superar-lo.
  
- Tercer exercici. De caràcter obligatori i eliminatori.
  
Consistirà en la resolució de dos problemes matemàtics, basats en qualsevol de les quatre regles aritmètiques bàsiques, i en la realització d'un dictat per a valorar l'ortografia, la claredat i correcció en l'escriptura.
  
L'exercici es puntuarà fins a un màxim de 10 punts, i caldrà obtenir un mínim de 5 punts per a superar-lo.
  
- Quart exercici. De caràcter obligatori i no eliminatori.
  
Consistirà a mantenir una conversa en valencià amb els membres del tribunal, a fi de valorar els coneixements orals del dit idioma.
  
L'exercici es puntuarà fins un màxim de 2 punts.
  
Novena. Publicitat de les qualificacions, llista i proposta d'aprovats pel Tribunal. Presentació de documents, nomenament i presa de possessió
  
El contingut d'aquesta base es regeix per allò previst en les bases deu, onze, dotze, tretze, catorze i quinze de les bases generals municipals.
  
Deu
  
En tot allò que no està previst en aquestes bases específiques, s'actuarà d'acord amb el que es disposa en les bases generals aprovades per l'Ajuntament, en la sessió de 27 de gener de 1994, i publicades en el Butlletí Oficial de la Província d'11 de febrer de 1994, i en el Diari Oficial de la Generalitat Valenciana de 24 de febrer de 1994.
  
Onze
  
1. Contra aquestes bases específiques, que posen fi a la via administrativa, podrà interposar-s'hi un recurs contenciós administratiu, en el termini de dos mesos, davant del Tribunal Superior de Justícia de la Comunitat Valenciana, de conformitat amb l'article 58 de la Llei Reguladora de la Jurisdicció Contenciosa Administrativa.
  
2. Aquestes bases específiques es troben a disposició de les persones interessades a les dependències municipals, en horari d'oficina.
  
Programa annex
  
A) Matèries comunes
  
Tema 1. La Constitució Espanyola de 1978. Principis i deures.
  
Tema 2. Òrgans de govern del municipi. L'alcalde. Els tinents d'alcalde. Els regidors. El ple de l'Ajuntament. La comissió de govern.
  
Tema 3. Els funcionaris de l'administració local: classes. Drets i deures dels funcionaris.
  
B) Matèries específiques relacionades amb el lloc de treball.
  
Tema 4. La seguretat i salut en el treball. La utilització de mitjans de protecció.
  
Tema 5. Eines i ferramentes específiques: d'obra, de mecànica i de fusteria.
  
Tema 6. Les instal·lacions municipals: xarxa de clavegueram, desguassos, xarxa d'aigua potable. Característiques.
  
Tema 7. Els serveis municipals: l'escorxador. El cementeri. La ubicació i característiques dels recintes.
  
Tema 8. El Mercat Municipal: ubicació. Característiques. Règim de funcionament.
  
Tema 9. Les instal·lacions municipals: els edificis culturals, educatius i administratius. La ubicació i característiques.
  
Tema 10. La xarxa viària de Carcaixent. Guia de carrers.